CELEX: C2006/074/41
Language: sl
Date: 2006-03-25 00:00:00
Title: Zadeva T-397/05: Tožba, vložena  3. novembra 2005  — ARCHI.M.E.D. — E.S proti Komisiji

25.3.2006   
            
            
               SL
            
            
               Uradni list Evropske unije
            
            
               C 74/20
            
         Tožba, vložena 3. novembra 2005 — ARCHI.M.E.D. — E.S proti Komisiji
   (Zadeva T-397/05)
   (2006/C 74/41)
   Jezik postopka: francoščina
   Stranki
   
      Tožeča stranka: Architecture, Microclimat, Energies Douces — Europe et Sud SARL (ARCHI.M.E.D. — E.S) (Ganges, Francija) (Zastopniki: P.-P. van Gehuchten, J. Sambon, P. Reyniers, avocats)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               ugotovitev, da Komisija ne more prekiniti pogodbe z dne 30. avgusta 2005,
            
         
               —
            
            
               naloži Evropski komisiji plačilo zneska 125 906 EUR, povečanega za zakonite zamudne obresti od 12. februarja 2002,
            
         
               —
            
            
               naložitev plačila celotnih stroškov postopka Komisiji.
            
         Tožbeni razlogi in bistvene trditve
   Tožeča stranka je stranka v pogodbi BU 209-95, sklenjeni s Komisijo na podlagi razpisa, objavljenega v okviru posebnega programa za raziskave in tehnološki razvoj na področju nejedrske energije (1), katerega cilj je izvedba obnove zgradbe v Lyonu z uporabo sončne in bioklimatske arhitekture. Pogodba zajema arbitražno klavzulo, na podlagi katere so za spore med pogodbeniki glede veljavnosti, uporabe in razlage pogodbe pristojni le organi Skupnosti.
   Pri izpolnjevanju svojih pogodbenih obveznosti je tožeča stranka 12. decembra 2001 Komisiji posredovala končno poročilo o projektu. Komisija tega poročila ni sprejela in je 5. julija 2002 na tožečo stranko naslovila odločbo o vračilu izplačanih predplačil zaradi zavrnitve priznanja določenih stroškov, ki jih je prijavila v navedenem poročilu. Niti korespondenca med strankami, niti izvedeni sestanki ter sodelovanje posrednika niso privedli do sporazumne rešitve spora. Komisija je s priporočenim pismom z dne 30. avgusta 2005 na tožečo stranko naslovila končno odločbo o vračilu, prej pa zadolžnico z dne 23. avgusta 2005. Ta odločba je bila predmet te tožbe, ki jo je tožeča stranka vložila na podlagi arbitražne klavzule.
   Namen tožbe je zlasti, da se Komisiji naloži plačilo 20 % zneska subvencije, ki ga domnevno dolguje tožeči stranki na podlagi pogodbe BU 209-95.
   V utemeljitev svojih trditev tožeča stranka zatrjuje, da bi morala Komisija vsako izpodbijanje glede načina, kako so pogodbeniki izvedli projekt, podati pred datumom, ko naj bi se končno poročilo domnevalo za sprejeto (dva meseca od dneva predložitve končnega poročila). Po mnenju tožeče stranke naj bi bila Komisija prekludirana in se je naj ne bi štelo za njenega upnika. Posledično, Komisija, kot prekludirana, ostaja dolžnik tožeče stranke glede zneska subvencije, ki se ga je zavezala plačati na podlagi zadevne pogodbe.
   
      (1)  Program sprejet z odločbo Sveta 94/806/ES z dne 23. novembra 1994, UL L 334, 22. 12. 1994, str. 87.